Gedhong Kavallerie Artillerie

Wujud Wewangunan 
Gedhong Kavallerie Artillerie yen sinawang kanthi cetha duweni tembok kang kandele 40 cm memper beteng kraton. Desain lawang digawe dhuwur banget, kira-kira 400 cm saka kayu jati. Cengkorongane kasebut diljangkapi tralis saka waja kang nambah kesan sing kuat. Mlebu ing jero, ditmokake akeh panggonan kanggo bregada gegaman lan kavaleri kang saiki dienggoni dening bebrayan minangka omah. Kajaba kuwi uga akeh gadhogan utawa kandhang jaran kang kagawe saka kayu jati kandel lan saperangan gadhogane yaiku kandhang jaran kang isih bisa dideleng. Sadurunge didandani, bangunan iki katon asli banget kanthi swasana kang kebak perbawa, kaya-kaya durung luntur dening jaman.

 Fungsi 
Saliyane kanggo markas Legiun Mangkunegaran, gedhong iki uga kanggo pamedan. Ngrembakane bregada dadi Legiun Mangkunegaran, KGPSS Mangkunagoro II diilhami dening bregada Grande Armee duweke Napoleon Bonaparte. Pola gladhen bregada Legiun Mangkunegaran padha karo kang dilakokake dening militer Eropa, utamane ing Prancis. Gegladhen iki duwe ancas supya bregada Legiun Mangkunegaran bisa ngadhepi perang kang lumaku suwe saarta perang gerilya. Bregada kang ana ing Legiun Mangkunegara ora mung wong lanang. Nanging uga ana wanita ing bregada iki. Anane wadya bala wanita, saliyane digladhi supaya bisa nggunakake gaman, uga nduweni kabisan nembang lan nabuh piranti musik. Saliyane uga kanggo ngiringi rawuhe para tamu agung kang ana ing Pura Mangkunegaran.

 Kondhang Kaloka 
Minangka gedhong cagar budaya, gedhong iki wis misuwur ing donya amarga tau dadi latar kanggo pagelaran Solo International Performing Art  (SIPA) ing taun 2010. Dene ing taun 2012, gedhong iki digunakake maneh minangka latar pagelaran Musik Etnik Internasional Solo kanthi pencahayaan sing dianggep spektakuler banget.

 Rujukan 

Kategori:Wangun
Kategori:Kraton
Kategori:Surakarta